CELEX: 22004D0091
Language: hu
Date: 2004-07-09 00:00:00
Title: Az EGT-vegyesbizottság határozata (91/2004) (2004. július 9.) az EGT-megállapodás I. mellékletének (állat- és növény-egészségügyi kérdések) módosításáról

23.12.2004   
            
            
               HU
            
            
               Az Európai Unió Hivatalos Lapja
            
            
               L 376/1
            
         
      AZ EGT-VEGYESBIZOTTSÁG HATÁROZATA
   
   (91/2004)
   (2004. július 9.)
   az EGT-megállapodás I. mellékletének (állat- és növény-egészségügyi kérdések) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a „megállapodás”) és különösen annak 98. cikkére,
   mivel:
   
               (1)
            
            
               A megállapodás I. mellékletét az EGT-vegyesbizottság 2004. június 8-i 69/2004 határozata (1) módosította.
            
         
               (2)
            
            
               A harmadik országokból behozott állatok és állati termékek állat-egészségügyi ellenőrzésére jóváhagyott állat-egészségügyi határállomások jegyzékének összeállításáról szóló, 2003. július 3-i 2001/88/EK bizottsági határozatot módosító 2003/506/EK bizottsági határozatot és az ANIMO számítógépes hálózat egységeinek felsorolásáról szóló 2002/459/EK határozatot (2) a megállapodás szövegébe kell illeszteni.
            
         
               (3)
            
            
               A Magyarország által a Romániából behozott állati eredetű termékek állat-egészségügyi ellenőrzése tekintetében alkalmazandó átmeneti intézkedések megállapításáról szóló, 2003. augusztus 29-i 2003/630/EK bizottsági határozatot (3) a megállapodás szövegébe kell illeszteni.
            
         
               (4)
            
            
               E határozat hatálya nem terjed ki Liechtensteinre,
            
         A KÖVETKEZŐKÉPPEN HATÁROZOTT:
   1. Cikk
   A megállapodás I. melléklete I. fejezete 1.2. része a következőképpen módosul:
   
               1.
            
            
               A 39. pont (2001/881/EK bizottsági rendelet) és a 46. pont (2002/459/EK bizottsági határozat) a következő francia bekezdéssel egészül ki:
               
                           „—
                        
                        
                           
                              32003 D 0506: 2003. július 3-i 2003/506/EK bizottsági határozat (HL L 172., 2003.7.10., 16. o.).”
                        
                     
         
               2.
            
            
               Az 113. pont (2002/349/EK bizottsági határozat) után a következő pont lép:
               
                           „114.
                        
                        
                           
                              32003 D 0630: A Magyarország által a Romániából behozott állati eredetű termékek állat-egészségügyi ellenőrzése tekintetében alkalmazandó átmeneti intézkedések megállapításáról szóló, 2003. augusztus 29-i 2003/630/EK bizottsági határozat (HL L 218., 2003.8.30., 55. o.).
                           Ennek az okmánynak a hatálya Izlandra is kiterjed.”
                        
                     
         2. Cikk
   A 2003/506/EK és a 2003/630/EK határozat izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében kell kihirdetni, hitelesek.
   3. Cikk
   Ez a határozat 2004. július 10-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-vegyesbizottsághoz (4).
   4. Cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell kihirdetni.
   
      Kelt Brüsszelben, 2004. július 9-én.
      
         
            az EGT-vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 349., 2004.11.25., 23. o.
   
   
      (2)  HL L 172., 2003.7.10., 16. o.
   
   
      (3)  HL L 218., 2003.8.30., 55. o.
   
   
      (4)  Alkotmányos követelmények nincsenek megjelölve.